III CONVOCATÒRIA D'AJUDES PER A FINANÇAR ESTADES A L'ESTRANGER DE L'ALUMNAT DEL MÀSTER INTERUNIVERSITARI EN COOPERACIÓ AL DESENVOLUPAMENT - ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT, QUE REALITZE PRÀCTIQUES EXTERNES DURANT EL CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42887)
  + [Valencià](/va/acuerdo/42699)






Selector de idioma

Leer

* [Español](/es/acuerdo/42127)
* [Valencià](/va/acuerdo/42384)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





III CONVOCATÒRIA D'AJUDES PER A FINANÇAR ESTADES A L'ESTRANGER DE L'ALUMNAT DEL MÀSTER INTERUNIVERSITARI EN COOPERACIÓ AL DESENVOLUPAMENT - ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT, QUE REALITZE PRÀCTIQUES EXTERNES DURANT EL CURS 2023-2024[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================================================================================

Secretaria General

Butlletí Oficial Universitat d'Alacant





III CONVOCATÒRIA D'AJUDES PER A FINANÇAR ESTADES A L'ESTRANGER DE L'ALUMNAT DEL MÀSTER INTERUNIVERSITARI EN COOPERACIÓ AL DESENVOLUPAMENT - ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT, QUE REALITZE PRÀCTIQUES EXTERNES DURANT EL CURS 2023-2024

Data d'aprovació
:   15/09/2023

Data de publicació
:   19/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42320)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42596)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42784)
  + [Compartir acuerdo en 

    X](https://twitter.com/intent/tweet?via=UA_Universidad&text=III CONVOCATÒRIA D'AJUDES PER A FINANÇAR ESTADES A L'ESTRANGER DE L'ALUMNAT DEL MÀSTER INTERUNIVERSITARI EN COOPERACIÓ AL DESENVOLUPAMENT - ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT, QUE REALITZE PRÀCTIQUES EXTERNES DURANT EL CURS 2023-2024&url=https://www.boua.ua.es/va/acuerdo/42171)

**Títol:** III CONVOCATÒRIA D'AJUDES PER A FINANÇAR ESTADES A L'ESTRANGER DE L'ALUMNAT DEL MÀSTER INTERUNIVERSITARI EN COOPERACIÓ AL DESENVOLUPAMENT - ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT, QUE REALITZE PRÀCTIQUES EXTERNES DURANT EL CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 15 de setembre de 2023

III CONVOCATÒRIA D'AJUDES PER A FINANÇAR ESTADES A L'ESTRANGER DE L'ALUMNAT DEL MÀSTER INTERUNIVERSITARI EN COOPERACIÓ AL DESENVOLUPAMENT - ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT, QUE REALITZE PRÀCTIQUES EXTERNES DURANT EL CURS 2023-2024

1. Objecte de la convocatòria i procediment de concessió

1.1 L'objecte d'aquesta convocatòria és la concessió, en règim de concurrència no competitiva, d'ajudes per a finançar estades a l'estranger (en modalitat bossa de viatge per a desplaçament, allotjament i manutenció) de l'alumnat matriculat en el Màster Interuniversitari en Cooperació al Desenvolupament - Especialitat en Sostenibilitat Ambiental-, per a la realització de les pràctiques externes de segon curs, tant en la seua modalitat professional com investigadora.

2. Requisits de les Persones Beneficiàries

2.1 La concessió de l'ajuda estarà supeditada al compliment dels requisits establits en l'apartat 2.2 del present article.

2.2 Requisits de l'alumnat sol·licitant:

a. Que es trobe matriculat en el segon curs del Màster Interuniversitari en Cooperació al Desenvolupament, Especialitat en Sostenibilitat Ambiental, curs acadèmic 2023/2024 i finalitze l'estada de pràctiques abans del 31 de maig de 2024.

b. Que acredite que ha superat els 60 ECTS del primer curs.

c. Que dispose de l'informe favorable del coordinador acadèmic del Màster en Cooperació al Desenvolupament. L'informe haurà d'acreditar que el pla de treball per a la investigació a realitzar té la seua aprovació i que l'opció de TFM triat i la seua tutorització han sigut aprovades pel coordinador acadèmic i la Comissió Acadèmica del Màster.

d. Que no siga beneficiari o beneficiària d'una altra ajuda destinada al mateix objecte, en qualsevol altra modalitat, ni per a posteriors convocatòries o cursos.

3. Criteri d'adjudicació, número i càlcul de les ajudes a percebre

3.1 El número de les ajudes quedarà supeditat al nombre de sol·licituds que complisquen els requisits de l'article 2 d'aquestes bases.

3.2 Els criteris per a determinar el càlcul de cada bossa de viatge seran proporcionals a:

a) Per a l'allotjament i la manutenció, al nombre de dies de duració de l'estada en la destinació seleccionada.

b) Per al desplaçament, als quilòmetres des d'Alacant a la destinació seleccionada.

c) També es podran tindre en compte altres costos addicionals per la naturalesa de les pràctiques a realitzar.

3.3. Una vegada determinats els imports de totes les sol·licituds, si la suma total superara el límit de 10.000 € que estableix aquesta convocatòria, es minoraran proporcionalment fins a ajustar-se a la dotació establida.

3.4 Independentment dels criteris establits en l'article 3.2, les dotacions màximes per conceptes són les següents:

a) 1.800 € per persona per a sufragar les despeses de desplaçament, visat i assegurança mèdica, degudament justificats.

b) Dotació màxima diària de 37 € per manutenció.

c) Dotació màxima diària de 65 € per allotjament, justificat amb factura, o contracte i rebut, en el cas de lloguer d'habitació o habitatge.

4. Termini i procediment de presentació de sol·licituds

4.1 Termini de presentació

El termini per a presentar sol·licituds serà des de l'endemà de la seua publicació en el BOUA fins al 30 de setembre de 2023, inclusivament.

4.2 Procediment de presentació

La sol·licitud es presentarà a través de UACloud, mitjançant el tràmit d'Instància Genèrica disponible en l'apartat eAdministració, aportant les següents dades:

-       En el camp EXPOSA haurà d'indicar-se "Instància dirigida al Servei de Relacions Internacionals -Subdirecció Convenis de Cooperació Universitària per al Desenvolupament i Voluntariat Internacional: convocatòria ajudes pràctiques Màster Cooperació".

-       En el camp SOL·LICITA haurà d'indicar-se que es desitja participar en aquesta convocatòria amb la realització de l'estada de pràctiques al país determinat (especificar país).

-       En el camp DOCUMENTS ADJUNTS s'adjuntarà la documentació següent, de manera separada i en format PDF:

a) Formulari de sol·licitud, que podrà descarregar-se en el següent enllaç: <https://sri.ua.es/va/cooperacion/convocatorias/pract-master/convocatoria-practiques-externes-master.html>

b) Pla de treball de les pràctiques a realitzar, amb el vistiplau del coordinador acadèmic del Màster en Cooperació al Desenvolupament.

c) Declaració de responsabilitat de no gaudir d'una ajuda d'igual naturalesa i per a la mateixa finalitat.

5. Òrgan Gestor i Comissió de valoració

5.1 Òrgan gestor

L'òrgan gestor de la convocatòria és la Subdirecció de Convenis de Cooperació Universitària per al Desenvolupament i Voluntariat Internacional, adscrita al Servei de Relacions Internacionals, i l'adreça electrònica de contacte és [v.smsltkixhssmmpp@yp.bt](mailto:h.iqnbjjhydkzpqla@vq.xm). L'òrgan gestor s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

5.2 Comissió de valoració

5.2.1 La Comissió és la competent per a avaluar les sol·licituds presentades, així com la consegüent proposta de concessió de les ajudes.

5.2.2 La Comissió tindrà la següent composició:

Presidència: vicerectora de Relacions Internacionals i Cooperació per al desenvolupament. En cas d'absència, podrà delegar en el vocal que determine.

Secretària: La subdirectora de Convenis de Cooperació Universitària per al Desenvolupament i Voluntariat Internacional. En cas d'absència, podrà delegar en el vocal que determine.

Vocals: El coordinador acadèmic del Màster Interuniversitari en Cooperació al Desenvolupament - Especialitat en Sostenibilitat Ambiental i el director del Secretariat de Cooperació per al Desenvolupament. En cas d'absència, podran delegar en el vocal que determinen.

5.2.3 Tots i cadascun dels membres integrants de la Comissió de valoració estan obligats a emplenar i signar el següent [document DACI](https://sc.ua.es/va/subvenciones/unitat-subvencions/documentacio-i-guies.html) (apartat "Guies i documentació del procediment").

6. Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i allò que estableix l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web:

<https://sri.ua.es/va/cooperacion/convocatorias/pract-master/convocatoria-practiques-externes-master.html>

substituint la notificació a les persones interessades i produint els mateixos efectes.

Després de rebre les sol·licituds, s'elaborarà una relació provisional de sol·licituds admeses i s'establirà un termini d'esmena de 5 dies hàbils a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i s'elevarà a la comissió de valoració.

Finalment, a la vista de la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

7. Marc legal i pressupostari

7.1 La dotació de les ajudes d'un màxim de 10.000 euros serà sufragada amb càrrec al capítol IV, orgànica 95307R4219 del pressupost del Vicerectorat de Relacions Internacionals i Cooperació per al Desenvolupament. L'execució d'aquesta dotació està supeditada a la disponibilitat pressupostària de la UA.

S'aplicaran les disposicions fiscals vigents.

7.2 La convocatòria d'ajuda, amb referència 2023CT0142, que serveix de base reguladora es troba recollida en la línia de subvenció 2023LS0066 de l'edició 2023 del Pla Estratègic de Subvencions 2021-23 de la Universitat d'Alacant.

7.3 La subvenció assignada s'ajustarà allò que estableix la llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

8. Obligacions, justificació i percepció de l'ajuda de les persones beneficiàries

8.1 Obligacions de les persones beneficiàries

Les obligacions de les persones beneficiàries són:

Acceptar per escrit la bossa concedida en el termini de deu dies hàbils a partir de la recepció de la notificació de concessió, a través de l'adreça electrònica [k.aixolibssuztkpi@ab.pw](mailto:u.wssddlxliwcadab@gr.md). Si no fora acceptada en aquest termini, s'entendrà que es renuncia a aquesta, llevat que existisca una causa degudament justificada.

Les contemplades en l'article 14 de Llei 38/2003, General de Subvencions, entre les quals es troben:

a)    Realitzar l'activitat que fonamenta la concessió de la subvenció, sense que puga realitzar-se canvi o cap modificació de l'objecte o la finalitat per a la qual s'ha concedit.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

8.2 Justificació de les persones beneficiàries

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts, abans del 31 de maig de 2024, presentant en la Subdirecció de Convenis CUD i Voluntariat Internacional la següent documentació.

a) Les factures, tiquets, i altres justificants de despeses incloses en l'ajuda que justifiquen les despeses efectuades amb càrrec a la subvenció concedida.

b) Informe final de pràctiques externes que especifique amb el màxim detall els objectius aconseguits, els resultats obtinguts i les activitats realitzades.

8.3 Percepció de l'ajuda

En virtut de l'article 34.4 de la Llei 38/2003 General de Subvencions i l'article 88.2 del RD 887/2006 Reglament de la Llei General de Subvencions, s'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 60% de la quantia concedida. El restant 40% serà abonat després de la justificació mitjançant la presentació dels documents referits en el paràgraf anterior.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

9. Protecció de dades de caràcter personal

De conformitat amb allò que estableix la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [usd@zk.zp](file:///C:/Users/Usuario/AppData/Local/Temp/pid-2096/ukf@hi.qi).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>.

10. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb allò que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb allò que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 15 setembre de 2023

La Rectora

P.D. de signatura, Vicerectora de Relacions Internacionals

i Cooperació per al Desenvolupament.

(Resolució de 22 de desembre de 2020)





[Carretera Sant Vicent del Raspeig s/n  
03536 Sant Vicent del Raspeig - Alacant  
 Tel. 43 080 9665 - Fax 51 484 7820](https://www.google.es/maps/@59.304452,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12212&trk=tyah&trkInfo=tarId%7E9889642042529%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)